คือย่าหนูเป็นแบบนี้มาหลายรอบแล้วค่ะ บางครั้งก็หนักมากๆจนอวก2-3ครั้งโดยติดต่อกันเลยค่ะ และพอหยุดไอก็หอบ เพราะเหนื่อยเนื่องจากไอต่อๆกันจนไม่ค่อยมีเวลาหายใจเลยค่ะ (ส่วนมากเกดตอนกลางคืน)
สวัสดีค่ะ อาการไอจนอาเจียน น่าจะมีอาการไอที่รุนแรงพอสมควร อาจมีสาเหตุมาจาก-โรคทางเดินหายใจติดเชื้อเช่น หลอดลมอักเสบ ปอดอักเสบ คออักเสบ ทำให้ไอมากจนเจ็บบริเวณหน้าอก แน่นอก มีเสมหะมาก ถ้าไอมากจนหายใจไม่ทันอาจทำให้เกิดความรู้สึกเหนื่อยได้-กลุ่มอาการภูมิแพ้ ร่างกายอาจได้รับสารที่ทำให้เกิดการระคาเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา ไอระเหยจากสี บุหรี่ เป็นต้น- โรคหอบหืด อาจจะไอเมื่ออากาศสัมผัสสิ่งแวดล้อมที่มีอากาศเย็นหรือการออกกำลังกายหนักๆเป็นตัวกระตุ้น-โรคกรดไหลย้อน อาจทำให้เกิดอาการไอได้จากน้ำย่อยที่ไหลย้อนขึ้นมาระคายเคืองบริเวณลำคอและอาจไหลลงสู่หลอดลม จึงกระตุ้นให้เกิดการไอมากๆได้ อาจมีจุกคอ แสบร้อนกลางอกร่วมด้วยการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่ไปก่อนควรรีบไปพบแพทย์ถ้าไอรุนแรง ไอมากจนเหนื่อย แน่นอก มีไข้สูง หรือมีเสมหะมาก